Návrh VZN vyvesený na úradnej tabuli v obci Jalšové a zverejnený na webovej stránke obce dňa: 29. 11. 2019.
Lehota na predloženie pripomienok k návrhu: dňa 09. 12. 2019 (vrátane) 
Zvesený dňa: 13. 12. 2019 
VZN vyvesené na úradnej tabuli v obci Jalšové dňa: 17.12.2019
zvesené dňa: 31.12.2019 
VZN nadobúda účinnosť dňom: 01. 01. 2020

	
VŠEOBECNE ZÁVÄZNÉ NARIADENIE OBCE Jalšové  č. 3/2019

o miestnych daniach a miestnom poplatku za komunálne odpady a drobné stavebné odpady na území obce  Jalšové a poplatku za ubytovanie	
Účinnosť od:
01.01.2020	
			
		 6  strán 	

Článok I.
Preambula

1.	Obecné zastupiteľstvo v Jalšovom na základe § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len “zákon č. 582/04 Z. z.”) vydáva toto Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady (ďalej len “VZN”). Toto VZN upravuje podrobné podmienky určovania a vyberania miestnych daní a miestneho poplatku za komunálne odpady a drobné stavebné odpady v obci, ktoré zahŕňa katastrálne územie obce Jalšové (ďalej len "mesto"), ako aj poskytovanie zníženia alebo oslobodenia miestnych daní a miestneho poplatku za komunálne odpady a drobné stavebné odpady. 

Článok II.
Druhy miestnych daní

1.	Obec ukladá tieto miestne dane: 
a.	daň z nehnuteľností, 
b.	daň za psa, 
c.	daň za ubytovanie, 
 
2.	Obec  ukladá miestny poplatok za komunálne odpady a drobné stavebné odpady.
3.	Zdaňovacím obdobím miestnych daní uvedených písm. a), b),   a poplatku uvedeného v bode 2 tohto článku VZN je kalendárny rok. 

Článok  III.
Daň z nehnuteľností

1.	Daň z nehnuteľností zahŕňa: 
a.	daň z pozemkov, 
b.	daň zo stavieb,
c.	daň z bytov a z nebytových priestorov v bytovom dome (ďalej len „daň z bytov“).
2.	Základom dane z pozemkov pre záhrady, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 pre jednotlivé skupiny pozemkov podľa § 6 ods.1.  

3.	Ročná sadzba dane z pozemkov sa určuje takto: 
a.	orná pôda, chmeľnice, vinice, ovocné sady        0,4321       0,70%
b.	trvalé trávne porasty -                                         0,1878       0,70%  
c.	záhrady –                                                             1,32           0,50%
d.	lesné pozemky -                                                  0,1066       0,60%,
e.	rybníky s chovom rýb a ostatné hospodársky využívané vodné plochy –  1,3277    0,60 %,
f.	zastavané plochy a nádvoria -                                                                     1,32        0,5%,
g.	stavebné pozemky –                                                                                  13,27        1,0 %
h.	ostatné plochy okrem stavebných pozemkov -                                           1,32        0,5%.

Podľa § 8 ods. 2 Zákona č. 582/2004 Z .z. o miestnych daniach a miestnom poplatku za komunálne odpady a drobné stavebné odpady v  z. n .p. ročná sadzba pozemku medzi najnižšou a najvyššou sadzbou pri záhrade, zastavanej ploche, ostatnej ploche a stavebnom pozemku nesmie presiahnuť 5- násobok.

4.	Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona č. 582/2004 Z. z.
Podľa tohto ustanovenia platí, že ročná sadzba pozemku pri ornej pôde, chmeľniciach, viniciach, ovocných sadoch a trvalých trávnatých porastoch nesmie presiahnuť 5-násobok 0,25%.

5.	Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením skutočnej výmery pozemkov v m2 a hodnoty pozemku zistenej za 1 m2 podľa predpisov o stanovení všeobecnej hodnoty majetku (vyhláška MS SR č. 492/2004 Z. z. o stanovení všeobecnej hodnoty majetku). 
Ďalej platí v zmysle vyššie citoaného paragrafu, že ročná sadzba dane pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy nesmie presiahnuť 10- násobok sadzby 0,25%

       6.  Ročná sadzba dane zo stavieb sa určuje takto: 
a.	stavby na bývanie a drobné stavby -                         0,08 eur/m2,
b.	stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu – 0,066 eur/m2,
c.	stavby rekreačných a záhradkárskych chát a domčekov na individuálnu rekreáciu –  0,10 eur/m2,
d.	samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov –   0,50 eur/m2,
e.	priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu –   0,50 eur/m2,
f.	stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou –   0,50 eur/m2,
g.	ostatné stavby neuvedené v písmenách a) až f) –        0,20 eur/m2.
h.	chatky                                                                          0,08€aur/m2

7.	Pri viacpodlažných stavbách obec  určuje príplatok za podlažie v sume 0,20 eur za každé ďalšie podlažie okrem prvého nadzemného podlažia. 
8.	Obec  Jalšové v tomto  VZN  poskytuje zníženie dane z nehnuteľností  -  stavby na bývanie a byty vo vlastníctve občanov  a to :

a)	vo výške   50 % -   stavby na bývanie a byty vo vlastníctve držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie,

b)	vo výške   25 %  -  stavby na bývanie a byty vo vlastníctve fyzických osôb starších ako 70 rokov, ktoré slúžia na ich trvalé bývanie
  
9.	 Obec poskytuje oslobodenie od dane z nehnuteľnosti na :

a)  pozemky, na ktorých sú cintoríny, urnové háje a rozptylové lúky.

10.	 Daň z nehnuteľností je splatná: 15 dní odo dňa  nadobudnutia právoplatnosti rozhodnutia. Pre právnické osoby s úhrnnou  výškou dane z nehnuteľnosti nad 1659,-€ je daň splatná v troch splátkach.

Článok  IV.
Daň za psa

1.	Daňovníkom je FO alebo PO, ktorá je vlastníkom psa alebo držiteľom psa, ak sa nedá preukázať, kto psa vlastní.
2.	Základom dane je počet psov. 
3.	Sadzba dane:
a.	za psa chovaného v rodinnom dome –                    4 eur/kalendárny rok, 
b.	za psa chovaného v bytoch v bytových domoch –  4 eur/kalendárny rok, 
 
4.	Daň za psa je za zdaňovacie obdobie splatná do 15 dní odo dňa nadobudnutia právoplatnosti platobného výmeru. 
5.	Daňovník je povinný vyzdvihnúť si registračnú známku pre každého psa a zabezpečiť jej nosenie. 
6.	Stratu známky je daňovník povinný ohlásiť do 15 dní odo dňa jej straty na obecný úrad.
7.	Daňovník je povinný písomne ohlásiť správcovi dane do 30 dní rozhodujúce skutočnosti pre vznik a zánik daňovej povinnosti (strata, úhyn psa a pod.), keď tieto skutočnosti nastali. 

Článok V.
Daň za ubytovanie

1.	Platiteľom dane je prevádzkovateľ zariadenia, ktoré poskytuje odplatné prechodné ubytovanie. Správu nad vyberaním dane z ubytovania má obec Jalšové.
a)	Základom dane je počet prenocovaní. 
b)	Sadzba dane za osobu a prenocovanie je v ubytovacom zariadení  0,50 eur/ osoba / 1 prenocovanie
c)	Daňová povinnosť vzniká odo dňa, kedy začala prevádzka zariadenia, ktoré poskytuje služby prechodného ubytovania. 
d)	Prevádzkovateľ ubytovacieho zariadenia vyberá daň od daňovníka, ktorým je fyzická osoba, ktorá sa v zariadení odplatne prechodne ubytuje. O vybratej dani vedie evidenciu v „knihe ubytovaných.
e)	Platiteľ je povinný denne viesť „knihu ubytovaných“ s ich identifikačnými údajmi a v prípade kontroly predložiť túto knihu k nahliadnutiu kontrolnému úradu

2.	Oprávnený zástupca ubytovacieho zariadenia je povinný písomne oznámiť obci skutočnosť, že začal poskytovať odplatné prechodné ubytovanie fyzických osôb v ubytovacom zariadení, ktorého kategorizáciu určuje osobitný predpis, a to do 30 dní odo dňa vzniku tejto skutočnosti. 
3.	Platiteľ dane – právnická osoba  alebo fyzická osoba  podnikateľ je povinný v rámci oznamovacej povinnosti uviesť:
a)	obchodné meno ,IČO, sídlo, resp. miesto podnikania a kontaktné údaje
b)	údaje o štatutárnom zástupcovi na doručovanie písomnosti v rozsahu: meno, priezvisko, adresa trvalého pobytu, kontaktné údaje, číslo telefónu.
c)	zaradenie ubytovacieho zariadenia v zmysle osobitného predpisu, adresa, názov ubytovacieho zariadenia a celkovú lôžkovú kapacitu zariadenia. / Príloha č. 1 tohto VZN/

4.	 Platiteľ dane je povinný mesačne do 15. dňa nasledujúceho mesiaca po ukončení mesiaca predloží správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce Jalšové samostatne.  /Príloha č. 2 - “Mesačné vyúčtovanie poplatku/ dane za ubytovnie“/

5.	Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.

Poplatok je možné  uhradiť bezhotovostným prevodom z účtu v banke na účet správcu poplatku  vedený v Prima Banka Slovensko pobočka  Hlohovec , číslo účtu  SK96 5600 0000 0052 2078 6001, alebo v hotovosti poverenému zamestnancovi správcu poplatku.

Článok VI.
Daň za jadrové zariadenie

1.	Predmetom dane za jadrové zariadenie je umiestnenie jadrového zariadenia, v ktorom prebieha štiepna reakcia v jadrovom reaktore a vyrába sa elektrická energia (ďalej len jadrové zariadenie) a to aj po časť kalendárneho roka.
2.	Daňovníkom dane je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia25b) na výrobu elektrickej energie.
3.	Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením . Výmera katastrálneho územia obce Jalšové je 9 330 644 m2.
4.	 Sadzba dane je v obciach, ktorých zastavané územie alebo jeho časť sa nachádza v oblasti ohrozenia jadrovým zariadením25c) v Jaslovských Bohuniciach a v Mochovciach v pásme 
a) nad 1/3 polomeru do 2/3 polomeru          0, 0013 eura za m2
5.	Daňová povinnosť vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.
6.	Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.
7.	Daň sa vypočíta ako súčin základu dane  v zmysle odseku 3 tohto ustanovenia  a sadzby dane v zmysle  odseku 4 písm. a) tohoto ustanovenia.
8.	Daň vyrubí správca dane rozhodnutím do 31. januára zdaňovacieho obdobia za predchádzajúci kalendárny rok.
9.	Vyrubená daň je splatná do 15 dní odo dňa nadobudnutia právoplatnosti rozhodnutia.

10.	Poplatok je možné  uhradiť bezhotovostným prevodom z účtu v banke na účet správcu poplatku  vedený v Prima Banka Slovensko pobočka  Hlohovec , číslo účtu  SK96 5600 0000 0052 2078 6001, alebo v hotovosti poverenému zamestnancovi správcu poplatku.

Článok č. VII.
Miestny poplatok za komunálne odpady a drobné stavebné odpady

1. Poplatok za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu, platí poplatník, ktorý je určený v § 77 ods.2 zákona o miestnych daniach a poplatku. 

2.	Poplatok platí poplatník, ktorý je :
a)	fyzická osoba, ktorá ma v obci trvalý pobyt alebo prechodný pobyt, alebo ktorá je na území obce  oprávnená užívať alebo užíva byt, nebytový priestor, pozemnú stavbu, alebo jej časť, alebo objekt ,ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie,  pozemok v zastavanom území obce okrem lesného poźemku a  pozemku, ktorý je evidovaný v katastri  nehnuteľnosti ako vodná plocha (ďalej len nehnuteľnosť)
b)	právnická osoba, ktorá je oprávnená užívať  alebo užíva nehnuteľnosť nachádzajúcu san a území obce na iný účel ako na podnikanie.
c)	podnikateľ, ktorý je oprávnený užívať alebo užíva  nehnuteľnosť nachádzajúcu san a území obce na účel podnikania.

3.	Ak má osoba v obci súčasne trvalý pobyt aj prechodný pobyt, poplatok  platí len  z dôvodu trvalého pobytu.
Ak  má osoba v obci  trvalý alebo prechodný pobyt a je súčasne oprávnená užívať alebo užíva  nehnuteľnosť na iný účel ako na podnikanie, poplatok platí iba z dôvodu trvalého alebo prechodného  pobytu.
4.	Poplatková povinnosť vzniká dňom , ktorým nastane skutočnosť uvedená  v  čl. VII ods. 2  tohto VZN.

Poplatková povinnosť zaniká dňom zániku skutočnosti zakladajúcej vznik poplatkovej povinnosti. 

5.	Sadzba poplatku       
(1)	 je pre poplatníka podľa  čl. VII   ods. 2 písm. a)
                        0,0600€ za osobu a kalendárny deň
(2)	 je pre poplatníka podľa čl. VII ods. 2 písm. b) a písm. c) 
0,0211 €/l pri vývoze 110 litrovej nádoby 26 vývozov ročne 

(3)	pre nehnuteľnosť slúžiacu na individuálnu rekreáciu resp. záhradkárčenie
       22 €  pri vývoze 110 litrovej smetnej nádoby na jednu nehnuteľnosť

     Poplatok za komunálny odpad je splatný do 15. dní odo dňa nadobudnutia právoplatnosti    platobného 
         výmeru .

6.	Obec  Jalšové  v tomto VZN stanovuje počet smetných  nádob podľa členov domácnosti takto:
a)	1 – 4 osoby  v domácnosti   nárok na  1 ks 110-litrovej nádoby
b)	5 osôb a viac v domácnosti mácnosti  má  nárok na 2 ks 110 l smetné nádoby

              Poplatok za novú  110-litrovú nádobu je vo výške 25-€. 

      5.. Obec poplatok za komunálny odpad odpustí za obdobie, za ktoré poplatník obci preukáže na  
         základe nasledovných potvrdení :
 
a)	100% za obdobie, počas ktorého sa poplatník dlhodobo zdržiava v zahraničí Poplatník uplatňujúci tuto zľavu je povinný predložiť správcovi poplatku doklad potvrdzujúci túto právnu skutočnosť a to napr.:
        potvrdenie vecne príslušného úradu o pobyte v zahraničí 
 potvrdenie zamestnávateľa zo zahraničia 
 potvrdenie zamestnávateľa SR o výkone práce poplatníka v zahraničí
               potvrdenie o štúdiu v zahraničí 
               potvrdenie agentúry, ktorá sprostredkovala prácu v zahraničí V doklade musí byť uvedené  
               obdobie, v ktorom sa poplatník zdržiaval v zahraničí. V prípade, že potvrdenie nie je v 
               slovenskom alebo českom jazyku, je potrebné k dokladom predložiť aj úradne overený preklad.

b)	100 % za obdobie, počas ktorého sa poplatník zdržiava v inej obci na území SR . Poplatník  
 uplatňujúci túto zľavu je povinný predložiť správcovi poplatku doklad potvrdzujúci túto   
 skutočnosť a to : 
•	doklad o zaplatení poplatku na príslušnom obecnom/mestskom úrade
•	potvrdenie o výkone trestu odňatia slobody, 
•	potvrdenie obce o trvalom pobyte poplatníka (bezdomovca) prihláseného na Obecnom úrade obce      
              Jalšové 

6.	Poplatník uplatňuje nárok na zníženie alebo odpustenie poplatku písomne u správcu dane po uplynutí zdaňovacieho obdobia v lehote od 1.januára do 28.februára nesledujúceho zdaňovacieho obdobia.
 Nárok na zníženie alebo odpustenie poplatku zaniká, ak poplatník v uvedenej lehote neuplatni nárok. Podmienkou uplatnenia nároku na zníženie alebo odpustenie poplatku je uhradený poplatok za zdaňovacie obdobie, na ktoré si poplatník uplatňuje nárok na zníženie alebo odpustenie poplatku. 

7.	Ak obec do 15. 12. bežného kalendárneho roka nezmení sadzby ustanovené v ods. 3 platia tieto    
sadzby   aj na nasledujúci kalendárny rok.

Článok VIII.

Spoločne  a záverečné ustanovenia

Spoločné ustanovenia

1.	Správu miestnych daní a miestneho poplatku vykonáva obec Jalšové prostredníctvom starostu obce a poverených zamestnancov obce Jalšové.

2.	Poplatok pre fyzické a právnické osoby je splatný  do 15 dní od nadobudnutia právoplatnosti  rozhodnutia.

Poplatok je možné  uhradiť bezhotovostným prevodom z účtu v banke na účet správcu poplatku  vedený v Prima Banka Slovensko pobočka  Hlohovec , číslo účtu  SK96 5600 0000 0052 2078 6001, alebo v hotovosti poverenému zamestnancovi správcu poplatku.

Záverečné ustanovenia

1.	 Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z.z. o miestnych daniach v znení neskorších predpisov a zák. č. 563//2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.
2.	 Na tomto všeobecne záväznom nariadení obce Jalšové sa uznieslo Obecné zastupiteľstvo v Jalšovom a to dňa   13.12.2019   uznesením č.  87/2019 
3.	Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Jalšové  č. 4/2014

 Toto všeobecne záväzné nariadenie nadobúda účinnosť dňom 1. 1. 2020.

        V Jalšovom  dňa  28.11.2019

…………………………
    Marian Paulovič    
      starosta obce